Ce a spus Mihai Stoica după derby-ul FCU Craiova-CSU Craiova 1-2: "Aici s-a făcut diferența!"
Derby-ul Băniei a fost câștigat de CSU Craiova care a învins-o cu 2-1 pe FCU Craiova.
Mihai Stoica a analizat partida dintre cele două rivale locale. Oficialul celor de la FCSB știe cine au fost "actorii" principali ai meciului.
"Aici s-a făcut diferența!"
"Chiar dacă se supără Adrian Mititelu, n-aș vrea să se supere pentru că e o opinie personală, știu că ține foarte mult la jucătorii lui. Aș face o paralelă între cei doi decari. OK, Mitriță n-are numărul 10, dar el e decarul Craiovei lui Rotaru.
Efortul pe care l-a făcut Mitriță fără minge și efortul pe care l-a făcut Bauza fără minge. Doi jucători foarte buni, Bauza cu mingea la picior este un jucător magnific. Aici s-a făcut diferența.
Nu l-am văzut niciodată pe Mitriță încercând să faulteze, să oprească o acțiune a adversarului. El, de regulă, cânta la pian, acum la cărat tot meciul și am apreciat chestia asta extraordinar", a spus Mihai Stoica, conform OrangeSport.ro